ועדת הכספים, כנסת 23, פרוטוקול מספר 216, 2020-12-27 13:00

משה גפני: אני מחדש את ישיבת ועדת הכספים.

משה גפני: אנחנו עוברים להצעת חוק השכר הממוצע (הוראת שעה - נגיף הקורונה החדש).

משה גפני: מי מקריא את החוק, בבקשה?

דודי קופל: "הצעת חוק השכר הממוצע (הוראת שעה - נגיף הקורונה החדש), התשפ"א–2020 השכר הממוצע – הוראת שעה 1.

דודי קופל: על אף האמור בהגדרה "השכר הממוצע" שבסעיף 1 לחוק הביטוח הלאומי [נוסח משלוב], התשנ"ה–1995, ובסעיף 2 לאותו חוק, השכר הממוצע בשנת הכספים 2021 יהיה השכר הממוצע ביום ט"ז בטבת התשפ"א (31 בדצמבר 2020).

דודי קופל: תיקון חוק פיצויים לנפגעי תאונות דרכים – הוראת שעה 2.

דודי קופל: בשנת הכספים 2021 יקראו את ההגדרה "השכר הממוצע במשק" שבסעיף 1(א)(1) סיפה לחוק פיצויים לנפגעי תאונות דרכים, התשל"ה–1975, כך שבמקום "ערב קביעת הפיצוי" יבוא "ביום ד' בניסן התש"ף (29 במרץ 2020)".

דודי קופל: "

משה גפני: תסביר.

איתי טמקין: אני אסביר את העקרונות.

משה גפני: תסביר את החוק.

משה גפני: הבעיה שכל הזמן אתם מדברים על קרונות ואני מדבר על דברים מעשיים.

איתי טמקין: השכר הממוצע במשק שקבוע בחוק - - - משפיע על שורה ארוכה של רכיבים תקציביים, בין אם ישירים ובין אם עקיפים.

איתי טמקין: השנה השכר הממוצע במשק גדל - - - במשרד האוצר בצורה מלאכותית כי משבר הקורונה מאופיין בעיקר בהוצאה משוק העבודה של בעלי שכר נמוך - - -

משה גפני: לכן אנחנו ויתרנו על השכר.

איתי טמקין: הכלכלה הלכה אחורה והשכר הממוצע הלך הרבה קדימה וזה קשר שהוא לא סביר - - -

משה גפני: אתם מבקשים להקפיא את זה.

משה גפני: אני מבקש שזה לא יחול על ניצולי שואה.

איתי טמקין: יש שתי קצבאות שהקידום שלהן אמור להתבצע לפי - - - אחד זה נכי צה"ל, ושתיים זה ניצולי שואה.

איתי טמקין: לגבי נכי צה"ל, משרד הביטחון עם משרד האוצר הגיע לאיזשהו סיכום.

איתי טמקין: בסמכותו של שר האוצר לעדכן את הקצבה של ניצולי השואה.

משה גפני: יוגב, דיבר איתי מאיר שפיגלר – אתם תסכימו להוסיף את הלידות בחו"ל בחוק הזה?

נעה בן שבת: זה נושא שלא היה בהצעת החוק וגם לא קשור אליה.

משה גפני: אז אתם לא מסכימים?

נעה בן שבת: למה לא עושים בהצעת חוק נפרדת - - -

משה גפני: אני לא אכנס לעניין.

איתי טמקין: אנחנו מבקשים להצביע - - - הוועדה מבקשת את זה.

איתי טמקין: נביא את הבקשה בפני שר האוצר ונבדוק איתו את זה.

מאיר שפיגלר: אני עכשיו אדבר איתו - - -

משה גפני: לא על זה, מאיר.

איתי טמקין: שר האוצר פנה אלינו בבקשה ראשונית - - -

משה גפני: אני מבקש להוציא את זה מהחוק.

איתי טמקין: בכל מקרה זה לא חלק מתיקון החוק.

איתי טמקין: שר האוצר יכול להודיע לוועדה שהוא פתר הנושא.

איתי טמקין: אם אתה רוצה, נבדוק את - - -

משה גפני: אני לא רוצה לבדוק.

משה גפני: היועצת המשפטית, בבקשה, אני רוצה להחריג.

נעה בן שבת: יש תגמולים שקשורים לתגמול לחסידי אומות עולם, זה לא ניצולי שואה.

נעה בן שבת: אנחנו מדברים על קבוצות אחרות: חסידי אומות העולם ולוותיקי מלחמת העולם השנייה שהם מושפעים מהשכר הממוצע.

איתי טמקין: זו לא קבוצת ניצולי השואה.

משה גפני: אני מבקש להחריג גם את ניצולי השואה.

נעה בן שבת: הגמלאות שלהם מושפעות ישירות מהשכר הממוצע של הביטוח הלאומי כי התיקון הנוכחי הוא משפיע רק על השכר הממוצע לפי חוק הביטוח הלאומי.

נעה בן שבת: כל הוראה אחרת שלא מפנה לשכר ממוצע לפי חוק הביטוח הלאומי אלא מפנה לשכר ממוצע לפי הלמ"ס, היא לא מושפעת מההוראות האלה.

משה גפני: ניצולי שואה מושפעים?

איתי טמקין: הם לא מושפעים.

נעה בן שבת: לא ראינו אותם ברשימת ההוראות חוץ מאותן גמלאות שהזכרתי - - -

ינון אזולאי: מיכן מושפע מזה?

ינון אזולאי: למשל, קצבאות נכים?

איתי טמקין: קצבאות נכים לא מושפעות.

איתי טמקין: מושפע רק הדיסריגרד של הנכים.

נעה בן שבת: אבל הדיסריגרד אומר - - -

משה גפני: אני מציע שהיועצת המשפטית תבדוק איתכם.

משה גפני: אם ניצולי השואה לא נכללים בחוק הזה – אז לא נכללים.

משה גפני: אם ניצולי השואה נכללים בחוק הזה, אני מבקש להוסיף את זה להחרגה מהחוק.

אלכס קושניר: אדוני, יש עוד כמה אוכלוסיות - - -

ינון אזולאי: בדיוק.

ינון אזולאי: הממ"מ עשו פה איזושהי עבודה - - -

משה גפני: הוא אמר.

אלכס קושניר: אסירי ציון, אני לא יודע אם הם מושפעים מזה.

אלכס קושניר: גם אם כן, אז האוכלוסייה הזאת, אני חושב, צריכה להיות מוחרגת.

נעה בן שבת: אסירי ציון מושפעים.

אלכס קושניר: אז הם חייבים להיות מוחרגים.

אלכס קושניר: זה דבר אחד.

אלכס קושניר: דבר נוסף, ניצולי מצור לנינגרד חייבים להיות מוחרגים מזה.

אלכס קושניר: לגבי מנטרלי צ'רנוביל, אני לא יודע אם הם מושפעים, אבל אם כן, זו קבוצה קטנה שגם כדאי להחריג אותם.

משה גפני: מה עמדתכם?

משה גפני: אתם בעד או נגד?

איתי טמקין: אני אסביר למה יש בעייתיות בבקשה של חבר הכנסת.

איתי טמקין: בסוף, הקצבאות מוצמדות לשכר הממוצע כדי לבטא איזושהי הצמדה של יהיה מצב שהכלכלה תלך קדימה והקצבאות האלה יעמדו במקום.

איתי טמקין: צריך להגיד, השנה הכלכלה הלכה אחורה.

איתי טמקין: ההיגיון הכלכלי היה – במשרד האוצר היו דיונים כאלה – לקחת את הקצבאות האלה אחורה.

איתי טמקין: לא רצינו להגיע למקומות האלה כי לא סביר בעיניו מבחינה ציבורית ומבחינת

איתי טמקין: כם לקחת קצבאות אחורה.

איתי טמקין: לכן השנה, עצם זה שמקפיאים את הקצבאות על אפס זה כשלעמו הטבה לאותן אוכלוסיות.

איתי טמקין: צריך להגיד את זה, בשעה שרוב המשק הולך אחורה, להקפיא את זה באפס, זה כבר מתן הטבה לאותן אוכלוסיות.

אלכס קושניר: בו נלך לשטח נראה את האוכלוסיות האלה - - -

איתי טמקין: אני לא אומר לרגע שאלה אוכלוסיות - - -

אלכס קושניר: שנייה.

אלכס קושניר: אני רוצה לשאול: אם יש אוכלוסיות שהחלטתם להחריג, במה הן שונות מאוכלוסיות שגם הרב גפני אמרתי וגם אני אמרתי.

איתי טמקין: יש שתי אוכלוסיות, נכי צה"ל וניצולי השואה, שהמבנה ההסכמי איתן הוא כזה שהגידול שלהן בקצבה כבל חל באפריל ובאוקטובר בשנה הקודמת ולא בינואר הקרוב ולכן שתי הקבוצות האלה, נכי צה"ל, שבעייתם נפתרה, וניצולי השואה שאתם מבקשים כרגע שנבדוק את זה – נציג שר האוצר בחוץ, אני אבדוק איתו את הסיפור הזה – אפשר קונספטואלית להחריג אותן כי לצערנו באנו כבר אחרי הזמן מבחינתנו ולכן זה כבר - - -

משה גפני: רבותיי, יש שאלות?

ינון אזולאי: ראיתי שהממ"מ עשו עבודה טובה והביאו פה עוד כמה דברים – אני לא יודע אם עברתם על זה – מבחני הכנסה לקבלת אבטחת הכנסה ונכות.

ינון אזולאי: הוא אומר שגם זה נגזר מהשכר הממוצע.

נעה בן שבת: שער הכניסה לנכות, התנאי הוא שהכנסתו של הנכה לא עולה על 60% מהשכר הממוצע.

ינון אזולאי: אני מבין את זה.

ינון אזולאי: אני אומר שקודם כל צריך לשים גם את האוכלוסיות האלה שהן האוכלוסיות החלשות כמו ניקוי מקצבת אזרח ותיק בגיל המותנה שם זה מ-57% מהשכר הממוצע ושיעור גבייה מופחת לדמי ביטוח לאומי שם גם השיעור הוא עד 60% מהשכר הממוצע.

ינון אזולאי: אלה אוכלוסיות שהן די חלשות והשאלה היא אם אפשר להחריג את האוכלוסיות האלה.

משה גפני: אתם מסכימים?

ינון אזולאי: השאלה אם לא נכון להחריג אותם גם?

ינון אזולאי: התשובה שלך היא שהיינו בכלל צריכים להוריד, ולקחנו את האוכלוסיות האלה - - -

איתי טמקין: צריך להבין, לגבי הקצבאות שתיארת וכמו שאמרה היועצת המשפטית, זה לא שיש פה איזו הצעה להקפיא את הקצבה - - -

ינון אזולאי: - - - אוטומטית כמו שכולם - - -

איתי טמקין: זה בעצם לא לגרום לשער הכניסה משפטית להתעדכן.

איתי טמקין: אני לא נוגע בקצבה עצמה, אני אומר - - -

ינון אזולאי: אני מסכים.

ינון אזולאי: אתה לא מעדכן אותה.

ינון אזולאי: אתה מקפיא, אתה לא מעדכן.

ינון אזולאי: השאלה אם אנחנו יודעים במקום כזה לעשות - - -

משה גפני: הם לא מסכימים.

טל שחם: הקצבאות שאתה מדבר עליהן הן לא צמודות מראש לשכר הממוצע.

טל שחם: מה שצמוד זו תקרת ההכנסה - -

ינון אזולאי: מה שנגזר ממנו.

טל שחם: לא.

טל שחם: - - תקרת הכנסה שאם הם ירוויחו יותר ממנה, יתחילו - - - להם את הקצבה.

טל שחם: כלומר, הקצבה מראש לא צמודה לשכר הממוצע.

נעה בן שבת: זה לא ככה לגבי כל הגמלאות?

נעה בן שבת: למשל, אסיר ציון שהוכר כנכה, הוא זכאי למענק שסכומו שווה ל-18% מהשכר הממוצע.

נעה בן שבת: ממש - - - היא עולה עם השכר הממוצע וככה גם מעלה את ההטבות של ותיקי מלחמת העולם השנייה, אם דיברת על הנושא של לנינגרד, וגם התגמולים לחסידי אומות העולם זה ממש השכר הממוצע.

נעה בן שבת: גובה הגמלה נקבע לפי השכר הממוצע.

אלכס קושניר: בגלל זה הם חייבים להיות מוכנים.

נעה בן שבת: כשאתה עושה החרגה, השאלה את מי אתה משאיר בחוץ.

נעה בן שבת: אתה עושה פה הפרדה בין אוכלוסיות והשאלה היא מה ההצדקה להפרדה הזאת.

אלכס קושניר: אם יש חלק שהצלחתם להחריג, אז כנראה שיש גם אחרים שאפשר להחריג.

אלכס קושניר: הרי אין הבדל בין אוכלוסייה לאוכלוסייה.

נעה בן שבת: לגבי נכי צה"ל נמסר לנו שבעניינם עשו הסדר מיוחד שלקח את האחוז של השכר הממוצע, כנראה גידול לאורך שנים, והם לא קיבלו את מלוא הגידול בגובה השכר הממוצע אלא ממוצע שמשקף, כנראה, שנים עברו.

נעה בן שבת: אבל הנימוק שלהם הוא שזה עדכון שצריך היה לעשות, כבר יצא לדרך מבחינתם, ולכן הם רואים לנכון לעשות אותו.

נעה בן שבת: כאן אפשר ללכת לפי אותה שיטה ולהגיד שאנחנו לא הולכים לשכר הממוצע הגבוה מאוד שעלה באופן, כמו שאמרת, מלאכותי או לא טבעי, אלא ללכת על משהו שמשקף את עליית השכר הממוצע בשנים הקודמות, כפי שהוא עלה לאורך שנים.

נעה בן שבת: אז אנחנו לא לגמרי פוגעים באוכלוסיות האלה.

נעה בן שבת: הן לא מקבלות את מלוא הגידול, אבל הן מקבלות איזשהו שיעור מהגידול.

אלכס קושניר: אני שם לב אתה מפצה אותי על הדיון הקודם ואתה נותן לי לדבר, אז תודה.

אלכס קושניר: יש סוגיה של תושבים ישראלים שיולדים בחו"ל והמענק שלהם הוא מענק נמוך.

אלכס קושניר: אני חושב שכדאי להכניס גם פה בחוק הזה הגדלה שלו.

משה גפני: אני בעד.

משה גפני: אתם מסכימים?

משה גפני: את מסכימה?

נעה בן שבת: אני רוצה לציין שזה לא משהו שקשור לשכר הממוצע.

נעה בן שבת: זה לא קשור להצעת החוק הזאת.

נעה בן שבת: זה לא חלק מהנושא של הצעת החוק הזו.

נעה בן שבת: זה נושא שהופץ לגביו תזכיר, אבל הוא לא עבר קריאה ראושנה ולכן הוא לא חלק מהחוק.

נעה בן שבת: השאלה אם בשלב זה כשהכנסת כבר מתפזרת, יש לנו דיון בהצעה כזאת שהיא מצומצמת בגדרים שלה.

נעה בן שבת: יש הרבה הבטחות, אבל לא בקשר לנושא הזה.

משה גפני: אני תומך בזה.

משה גפני: אתם מסכימים להכניס את זה בחוק הזה?

איתי טמקין: אין עמדה ממשלתית כזאת.

איתי טמקין: אנחנו כפופים לעמדה ממשלתית.

איתי טמקין: אין עמדה ממשלתית מפורשת של ועדת שרים לגבי זה ולכן - - -

נעה בן שבת: גם צריך להבין על מה מדובר.

נעה בן שבת: אנחנו מדברים פה - - -

מאיר שפיגלר: אני אומר לך שזה מתואם עם משרד האוצר.

איתי טמקין: דודי מחדד שאם אין עמדה ממשלתית – אני מבין שהיו הסכמות פנים ממשלתיות לגבי זה, אבל להגיד שאנחנו נתמוך בו בהצעת החוק הזאת זה לא מתאפשר לי כי אין עמדה בוועדת שרים לגבי זה.

נעה בן שבת: מבחינת נהלי החקיקה, חקיקה כזאת שלא עברה קריאה ראשונה, לא עברה את המסלול, יש את הדרכים הנכונות להביא חקיקה, להעביר אותה במסלול הרגיל.

נעה בן שבת: זה לא קשור לנושא שאנחנו דנים בו.

משה גפני: מאיר, תביאו הצעת חוק רגילה.

אלכס קושניר: אני מציע שאני אכניס את זה כהסתייגות לחוק ואז - - -

נעה בן שבת: אדוני, אנחנו יודעים על מה מדובר, אנחנו רוצים להבין על מה מדובר.

נעה בן שבת: ההצעה הזאת מדברת על - - -

משה גפני: אני לא הולך לקיים על זה דיון עכשיו.

נעה בן שבת: אבל צריך להבין, גם כשמדובר על הסתייגות כזאת צריך להבין על מה מדובר.

נעה בן שבת: אנחנו מדברים על מענקי אשפוז – אני יודעת את הדברים מתוך התזכיר שפורסם – שנוצרו כדי להזרים כספים לבתי חולים בישראל.

נעה בן שבת: לכן קבעו שיולדת מקבלת מענק אשפוז בסכום גבוה יחסית, גם עבור האשפוז שמשולם לה.

נעה בן שבת: זה נעשה כדי להזרים כספים לבתי החולים, זה היה צינור להעברת כספים.

נעה בן שבת: במשך שנים המוסד לביטוח לאומי טוען שהוא לא קיבל על זה פיצוי מתאים, לא קיבל שיפוי.

נעה בן שבת: כרגע מקבלים עליהם שיפוי.

נעה בן שבת: עכשיו אומרים לנו שלמרות שהמטרה הראשונית של מענק האשפוז הזה הייתה לבתי החולים בישראל, עכשיו ניתן למי שילדה בבית חולים בחוץ לארץ מענק אשפוז.

מאיר שפיגלר: לא, לא.

מאיר שפיגלר: זה לא נכון.

נעה בן שבת: אפשר לקבל נוסח של מה שאתם מציעים ולהבין על מה מדובר?

משה גפני: אני לא מקיים את הדיון הזה.

משה גפני: אני חייב לסיים את הישיבה.

מאיר שפיגלר: היא אמרה משהו ואני חייב להגיב כי זה לא נכון.

מאיר שפיגלר: ראשית, אנחנו נותנים מענק אשפוז למי שיולדת בארץ בדרך קבע מ-1995.

מאיר שפיגלר: עד 2015 לא קיבלנו שום פיצוי, שום שיפוי ממשרד האוצר ואנחנו מלינים על כך.

מאיר שפיגלר: מ-2015 אנחנו מקבלים.

מאיר שפיגלר: אבל גם היום וגם אתמול וגם לפני שנה ושנתיים, מי שיולדת בחו"ל גם כן מקבלת כנגד הבאת חשבוניות על הוצאות את המענק הגבוה ביותר - -

נעה בן שבת: תסדירו את זה בחקיקה מסודרת.

מאיר שפיגלר: עד לתקרה שלו.

מאיר שפיגלר: אז קודם כל, הם מקבלים, לא רק מי שיולד בארץ - - -

נעה בן שבת: למה הם נוסעים לחו"ל ללדת?

נעה בן שבת: אלה אנשים שנוסעים לחו"ל ללדת?

מאיר שפיגלר: אנחנו מבקשים רק דבר אחד וזה מתואם עם קברניטי משרד האוצר מלמעלה ועד למטה.

מאיר שפיגלר: אנחנו מבקשים להגדיל את גובה המענק למי שיולד בחו"ל כי ההוצאות שם הן פי כמה וכמה יותר גדולות מההוצאות בארץ.

מאיר שפיגלר: אנחנו רוצים עוד קצת לסייע לאלה שנגזר עליהם או נקרא בדרכם מצב שבו הם יולדים בחו"ל.

משה גפני: הוא רוצה להגיש הסתייגות שהמליאה תחליט.

נעה בן שבת: אבל עדיין אנחנו צריכים לברר.

נעה בן שבת: זה נושא שלגמרי לא בתוך הצעת החוק הזה.

נעה בן שבת: לגמרי חורג, נושא חדש.

נעה בן שבת: לא מכירים אותו, לא יודעים על מה מדובר.

נעה בן שבת: צריך להבין מה זה המענק הזה.

משה גפני: הוא מבקש להגדיל את הסכום.

נעה בן שבת: - - - ללדת בחוץ לארץ - - -

מאיר שפיגלר: - - - עם אותם כללים, עם אותן מגבלות, עם אותן דרישות - - -

נעה בן שבת: הרי זה סכום מוגדל לעומת הסכום - - -

משה גפני: הוא רוצה להגיש הסתייגות – אני אבקש מהחברים להצביע נגד כדי שזה יעלה למליאה.

מאיר שפיגלר: בדיוק.

משה גפני: את תלמדי את זה עד למליאה.

נעה בן שבת: אין לי מה ללמוד.

נעה בן שבת: הוועדה צריכה להחליט, גם אם היא דוחה את ההסתייגות הזאת, היא צריכה להבין על מה מדובר.

מאיר שפיגלר: אז הסברנו.

נעה בן שבת: אנחנו מדברים על מענקי אשפוז שיהיו מוגדלים יותר ממה שמשלמים - - -

משה גפני: אני לא ממשיך את הדיון.

מאיר שפיגלר: - - - זה קיים בחוק כעת.

מאיר שפיגלר: אנחנו עושים את זה הלכה למעשה באופן שוטף.

מאיר שפיגלר: השינוי היחידי הוא רק בגובה הסכום.

נעה בן שבת: אבל הסכום הוא פי שניים.

נעה בן שבת: תשלמו סכום כפול שניים ממה שמשולם בבתי החולים בישראל.

מאיר שפיגלר: - - - מתוקצב על-ידי משרד האוצר.

מאיר שפיגלר: יש לזה תקציב ממשרד האוצר - - -

משה גפני: תודה רבה.

ינון אזולאי: שאלת הבהרה לגבי החוק הזה.

ינון אזולאי: גם על מקבלי הפנסיות זה משפיע או רק על מקבלי השכר - - -

דודי קופל: זה משפיע על הפנסיות בשני מובנים.

דודי קופל: מובן אחד זה תקרת ההפקדה - - - פנסיה מקיפות.

דודי קופל: התקרה לא תעלה לבעלי שכר גבוה, הם יכולים להפקיד לקרנות מקיפות.

דודי קופל: התקרה לא תעלה בהתאם לשכר הממוצע במשק.

מיקי לוי: הוא מדבר על אלה שכבר בפניה.

טל שחם: מי שהיה צמוד כשהוא היה פעיל, כלומר, שכר נבחרים, שכר נציגים - - -

מיקי לוי: שופטי בית משפט?

טל שחם: כן.

איתי טמקין: השכר שלהם לא התעדכן - - - 9.5% עכשיו.

משה גפני: תודה, תודה רבה.

משה גפני: אני מבקש להצביע, ראשית, על ההסתייגות.

משה גפני: יש הסתייגות של - - -

נעה בן שבת: אפשר לשאול מהי מטרת ההסתייגות?

נעה בן שבת: מי זה הציבור הזה שנסע ללדת בחוץ לארץ?

אלכס קושניר: הציבור זה נשים שצריכות ללדת בחו"ל בגלל שנקלעו למצב הזה ואנחנו כמדינה חייבים לסייע להן.

אלכס קושניר: אני לא מבין את הבעיה.

נעה בן שבת: מה זה אומר "נקלעו למצב הזה"?

אלכס קושניר: מכל מיני סיבות.

אלכס קושניר: אלף סיבות יכולות להיות.

משה גפני: אני אגיש על זה רביזיה - - -

מאיר שפיגלר: מה זה משנה?

מאיר שפיגלר: אם יש - - -

משה גפני: מי בעד ההסתייגות של חבר הכנסת - - -

נעה בן שבת: מה הנוסח?

נעה בן שבת: מה אתם מציעים שיהיה?

אלכס קושניר: תכף יהיה נוסח מוכן.

אלכס קושניר: עוד דקה.

משה גפני: אין לי את הדקה הזו.

אלכס קושניר: בינתיים אני אכניס הסתייגויות על אוכלוסיות - - -

משה גפני: אתה רוצה להכניס הסתייגויות?

משה גפני: אני אעביר את החוק לדיון אחר.

אלכס קושניר: אבל אתה לא רוצה להחריג את האוכלוסיות שדיברנו עליהן?

משה גפני: לא.

אלכס קושניר: למה?

משה גפני: מכיוון שמכניסים ניצולי שואה ומכניסים את - - -

אלכס קושניר: ניצולי שואה לא בפנים?

משה גפני: ניצולי שואה לא בתוך החוק הזה.

נעה בן שבת: הם לא בתוך החוק מראש, אז לא צריך גם להחריג אותם.

משה גפני: הם מוחרגים, וגם הנושא הזה של החיילים המשוחררים.

נעה בן שבת: נכי צה"ל הם גם לא במסלול של החוק הזה ולכן ההסדר עליהם היה לפי הסכם.

אלכס קושניר: אני מבקש שוב לדעת איזה אוכלוסיות מוחרגות.

נעה בן שבת: אני יכולה לתת דוגמאות.

נעה בן שבת: אי-אפשר לתת כרגע סקירה ממצה על מה זה חל.

נעה בן שבת: אני יכולה להגיד שהוראות רבות בחקיקה מפנות לשכר הממוצע לפי חוק הביטוח הלאומי, אבל יש הוראות אחרות שמפנות לשכר הממוצע מחוץ לחוק הביטוח הלאומי, לפי נתוני הלמ"ס, והן לא מושפעות, כל מה שלא מושפע באופן ישיר, למשל, הוזכרו פה הארנונה והחשמל שהם לא מושפעים באופן ישיר מעליית השכר הממוצע, אבל הסבירו לנו שהם היו עלולים להיות מושפעים באופן עקיף אם לא היו עושים את ההגבלה הזאת.

נעה בן שבת: אם שכר המינימום היה עולה, הוא היה משפיע בעקיפין על תערפי הארנונה והמים.

נעה בן שבת: אני יכולה לתת דוגמאות לדברים שראינו שהם מושפעים.

נעה בן שבת: אמרנו שער הכניסה לנכות הוא 60% מהשכר הממוצע, זה אחד.

נעה בן שבת: דבר שני, גם לגבי נכות כללית, אנחנו מדברים על כך שמבחן ההכנסה שלהם מושפע מגובה השכר הממוצע.

נעה בן שבת: אם אנחנו מקפיאים אותו, אז אנחנו כמובן נשלם - - -

מאיר שפיגלר: גם סיעוד.

נעה בן שבת: גמלת סיעוד, גמלת שירותים מיוחדים למי שאינו נכה.

נעה בן שבת: אנחנו מדברים על גמלאות כמו תגמול לילד שהתייתם עקב מעשה אלימות במשפחה, תגמול לחסידי אומות עולם, קצבת נכי גזזת ונפגעי פוליו ועירוי דם, הוצאות קבורה לנפגעי איבה.

נעה בן שבת: יש פה עוד רשימה ארוכה.

משה גפני: אלכס, אתה רוצה להביא עוד דברים?

אלכס קושניר: לא.

אלכס קושניר: אני רוצה להביא את ההסתייגות של היולדות, אבל אני צריך עוד רגע כי מכינים לי את הנוסח.

משה גפני: בסדר.

משה גפני: מאיר, אתה יכול להגיד לנו מה אתה מבקש?

מאיר שפיגלר: אני סומך על מה שהוא מבקש.

משה גפני: בסדר.

משה גפני: תגיד.

מאיר שפיגלר: בסך הכול לשנות דבר אחד ממה שקיים כיום: מי שיולד בחו"ל - - -

משה גפני: כמה היא מקבלת?

מאיר שפיגלר: - - - התקרה היא 14 ומשהו אלף.

מאיר שפיגלר: אנחנו מבקשים להעלות את זה ל-53 אלף ₪.

משה גפני: תביא את הנוסח.

משה גפני: מי בעד ההסתייגות, ירים את ידו.

משה גפני: מי נגד?

משה גפני: בעד ההסתייגות – מיעוט

משה גפני: נמנעים – אין

משה גפני: ההסתייגות לא התקבלה.

משה גפני: מי בעד אישור החוק כפי - - -

נעה בן שבת: אדוני, אני רוצה להעיר משהו חשוב לנו.

נעה בן שבת: כשדיברנו על השפעות ישירות, ממש גמלאות שהסכום שלהן מושפע ישירות מהשכר הממוצע, אנחנו רוצים לוודא שלמשל קצבת נכות שבשנת 2022 צריכה להיות מעודכנת לפי עליית השכר הממוצע בשנה הקודמת, ביום העדכון הקודם, היא גם תחושב לעומת השכר המוקפא וככה גם כל - - -

איתי טמקין: הבסיס הופך להיות ה-1 בינואר 2020.

ינון אזולאי: כלומר, אתם מקפיאים לשנתיים.

ינון אזולאי: אתם לא מקפיאים לשנה.

משה גפני: להפך, להפך.

מאיר שפיגלר: - - - הרפורמה בנכות היא רק מ-2022 - - -

משה גפני: תודה.

נעה בן שבת: כל - - - שמפנה לשכר ממוצע והביטוח הלאומי - - - בשנת 2021, גם אם באמצע השנה, אז אנחנו הולכים לפי השכר הממוצע ההוא שהיה בשנת 2020 שהתבסס על נתונים בין אוגוסט לאוקטובר 2019.

משה גפני: תודה רבה.

משה גפני: תודה.

משה גפני: אני מבקש להצביע על החוק כפי שהוקרא בתחילת הישיבה.

משה גפני: מי בעד אישור החוק, ירים את ידו.

משה גפני: מי נגד?

משה גפני: מי נמנע?

משה גפני: בעד החוק – פה אחד

משה גפני: החוק אושר.

משה גפני: אני מגיש רביזיה בגלל שאני רוצה לברר את העניין הזה.

משה גפני: אני מבקש שתבררי את זה עם מאיר שפיגלר ועם חבר הכנסת אלכס קושניר.

משה גפני: אני רוצה לברר שהם לא מושכים את ההסתייגות או מבקשים אישור של הממשלה כדי שאנחנו נבוא למליאה ונוריד את ההסתייגות הזאת או לאשר אותה.

משה גפני: תודה רבה.

משה גפני: הישיבה נעולה.